2005R1183 — BG — 23.12.2010 — 007.001

Този документ е средство за документиране и не обвързва институциите

Изменен с









▼B

РЕГЛАМЕНТ № 1183/2005 НА СЪВЕТА

от 18 юли 2005 година

за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго







СЪВЕТЪТ НА ЕВРОПЕЙСКИЯ СЪЮЗ, като взе предвид Договора за създаване на Европейската общност, и по-специално членове 60, 301и 308 от него, като взе предвид Обща позиция 2005/440/ОВППС от 13 юни 2005 г. относно ограничителни мерки по отношение на Демократична република Конго ( 1 ), като взе предвид предложението на Комисията, като взе предвид становището на Европейския парламент ( 2 ), като има предвид, че: (1) Поради продължаващия незаконен внос на оръжие в Демократична република Конго на 18 април 2005 г. Съветът за сигурност на ООН, съгласно глава VII от Устава на Обединените нации, прие Резолюция 1596 (2005), която inter alia, предвижда и финансови ограничителни мерки спрямо лица, определени от компетентния Комитет по санкциите на ООН като лица, нарушаващи оръжейното ембарго, наложено по отношение на Демократична република Конго с Резолюции на Съвета за сигурност на ООН 1493 (2003) и 1596 (2005). (2) Обща позиция 2005/440/ОВППС предвижда също така изпълнението на финансови ограничителни мерки по отношение на лица, определени от компетентния Комитет по санкциите на ООН. Тези мерки попадат под обхвата на Договора и следователно, за да се избегне нарушаване на конкуренция, доколкото това засяга Общността, са необходими общностни мерки за тяхното изпълнение. За целите на настоящия регламент се приема, че територията на Общността обхваща териториите на държавите-членки, в които Договорът е приложим, съгласно условията, постановени в Договора. (3) От съображения за целесъобразност Комисията следва да бъде упълномощена да измени приложенията към регламента. (4) За да се осигури ефективност на мерките, предвидени в настоящия регламент, той следва да влезе в сила в деня на публикуването му. (5) Членове 60 и 301 от Договора упълномощават Съвета да предприеме мерки, при определени условия, насочени към прекратяване или намаляване на плащания или движение на капитали и на икономически отношения по отношение на трети страни. Мерките, постановени в настоящия регламент, които са насочени също така към отделни лица, непряко свързани с правителството на трета страна, са необходими за постигане тази цел на Общността и член 308 от Договора упълномощава Съвета да предприеме подобни мерки, в случай че Договорът не предвижда необходимите правомощия, като има предвид, че: ПРИЕ НАСТОЯЩИЯ РЕГЛАМЕНТ:







Член 1

За целите на настоящия регламент се прилагат следните определения:

1. „Комитет по санкциите“ е Комитетът на Съвета за сигурност на Обединените нации, който е създаден съгласно параграф 8 на Резолюция 1533 (2004) на Съвета за сигурност на ООН;

2. „финансови средства“ са финансови активи и ползи от всякакъв характер, включително, но не само: а) парични средства, чекове, искания за пари, нареждания до банка за плащане, ордери за плащане и други платежни инструменти; б) депозити във финансови институции или други образувания, салда по сметки, дългове и задължения по дългове; в) публично и частно търгувани ценни книжа и задължения, включително държавни ценни книжа и акции на търговски дружества, сертификати, представляващи ценни книжа, облигации, полици, гаранции, дългови облигации и производни договори; г) лихви, дивиденти или други доходи от, или начислени или генерирани от активи; д) кредити, право на компенсиране, облигации за изпълнение или други финансови ангажименти; е) акредитиви, товарителници, документи за продажба; ж) документи, удостоверяващи лихва от средства или финансови ресурси; з) друг инструмент за финансиране на износ;

3. „замразяване на финансови средства“ е предотвратяване на всяко движение, трансфер, изменение, използване, достъп до или работа със средства по всякакъв начин, което би довело до промяна в техния размер, количество, местонахождение, собственост, притежание, естество, предназначение или друга промяна, която би позволила средствата да се използват, включително при управление на портфейл;

4. „икономически ресурси“ са активи от всякакъв вид, независимо дали материални или нематериални, движими или недвижими, които не са средства, но могат да се използват за придобиване на средства, стоки или услуги;

5. „замразяване на икономически ресурси“ е предотвратяване на тяхното използване за придобиване на средства, стоки или услуги по всякакъв начин, включително, но не само, продажба, заемане или ипотекиране.

Член 2

1. Всички средства и икономически ресурси, които принадлежат или се владеят или контролират от физически или юридически лица, образувания или органи, изброени в приложение I, се замразяват.

2. На физически или юридически лица, образувания или органи, изброени в приложение I, не се предоставят средства или икономически ресурси, пряко или непряко, на тях или в тяхна полза.

3. Забранява се съзнателното и умишлено участие в дейности, чийто обект или резултат са пряко или непряко да възпрепятстват мерките, посочени в параграфи 1 и 2.

Член 3

1. Чрез дерогация от член 2 компетентните власти на държавите-членки, така както са изброени в приложение II, могат да разрешат освобождаването на определени замразени финансови средства или икономически ресурси или да предоставят определени замразени финансови средства или икономически ресурси при условия, които те сметнат за необходими, след като са установили, че съответните финансови средства или икономически ресурси са:

а) необходими за основни разходи, включително плащания на храни, наеми или ипотеки, лекарства и медицинско лечение, данъци, застрахователни премии и такси за комунални услуги;

б) предназначени изключително за заплащане на разумни възнаграждения за професионални ангажименти и изплащането на направени разходи, свързани с предоставянето на юридически услуги;

в) предназначени изключително за заплащането на възнаграждения или такси за услуги за текущо съхранение и обслужване на замразени финансови средства ли икономически ресурси;

при условие че съответната държава-членка е нотифицирала Комитета по санкциите за това свое решение и Комитетът по санкциите не е възразил в рамките на два работни дни от датата на нотификацията.

2. Чрез дерогация от член 2 компетентните власти на държавите-членки, така както са изброени в приложение II, могат да разрешат освобождаването на определени замразени финансови средства или икономически ресурси или да предоставят определени замразени финансови средства или икономически ресурси при условия, които те сметнат за необходими, след като са установили, че съответните финансови средства или икономически ресурси са необходими за извънредни разходи, при условие че държавата-членка е нотифицирала Комитета по санкциите за това свое решение и то е одобрено от този Комитет.

Член 4

Чрез дерогация от член 2 компетентните власти на държавите-членки, така както са изброени в приложение II, могат да разрешат освобождаването на определени замразени финансови средства или икономически ресурси, в случай че са изпълнени следните условия:

а) финансовите средства или икономическите ресурси са предмет на съдебно, административно или арбитражно право на задържане, установено преди 18 април 2005 г. или на съдебно, административно или арбитражно решение преди тази дата;

б) финансовите средствата или икономическите ресурси ще бъдат изключително използвани за удовлетворяване на искове, гарантирани с подобно право на задържане или признати за валидни в това решение, в рамките на сроковете, определени в съответните закони и наредби, уреждащи правата на лицата с тези искове;

в) правото на задържане или решението не е в полза на лице, организация или орган, изброени в приложение I;

г) признаването на правото на задържане или решението не противоречат на обществената политика на съответната държава-членка;

д) държавата-членка е нотифицирала Комитета по санкции за това право на задържане или решение.

Член 5

1. Член 2, параграф 2 не се прилага при прибавянето към замразени сметки на:

а) лихви или други печалби по тези сметки; или

б) дължими плащания по договори, споразумения или задължения, които са сключени или са възникнали преди датата, към която тези сметки са станали предмет на настоящия регламент,

при условие че тези лихви, други печалби и плащания са замразени в съответствие с член 2, параграф 1.

2. Член 2, параграф 2 не препятства кредитирането на замразени сметки от финансови или кредитни институции, които получават финансови средства, преведени от трети страни по сметката на лицето, организацията или органа, изброени в приложение I, при условие че тези постъпления по сметките също биват замразявани. Финансовите или кредитните институции незабавно информират компетентните власти за такива транзакции.

Член 6

1. Без да се засягат приложимите правила относно отчитане, поверителност и професионална тайна, както и разпоредбите на член 284 от Договора, физическите и юридическите лица, образувания и органи:

а) незабавно предоставят информация, която би спомогнала за съобразяването с настоящия регламент като сметки и суми, замразени в съответствие с член 2 на компетентните власти на държавите-членки, изброени в приложение II, където те пребивават или се намират, като изпращат тази информация пряко или посредством тези органи на Комисията;

б) подпомагат компетентните власти, изброени в приложение II, при удостоверяването на тази информация.

2. Всяка допълнителна информация, получена пряко от Комисията, се предоставя на компетентните власт на съответната държава-членка.

3. Всяка информация, предоставена или получена в съответствие с параграфи 1 и 2, се използва единствено за целите, за които е предоставена или получена.

Член 7

Замразяването на финансови средства и икономически ресурси или отказът да се предоставят налични финансови средства или икономически ресурси, извършени добросъвестно, при условие че това действие е в съответствие с настоящия регламент, не дават основание за отговорност от страна на физическото или юридическото лице, образувание или орган, който го изпълнява, или неговите директори или служители, освен ако не бъде доказано, че финансовите средства и икономическите ресурси са били замразени в резултат на небрежност.

Член 8

Комисията и държавите-членки незабавно се информират взаимно за мерките, предприети съгласно настоящия регламент и предоставят една на друга всякаква релевантна информация, с която разполагат, във връзка с настоящия регламент, по-специално информация по отношение на въпроси, свързани с нарушения и изпълнения, както и присъди, издадени от национални съдилища.

Член 9

1. Комисията е упълномощена:

а) да измени приложение I въз основа на решения, взети от Комитета по санкциите; и

б) да измени приложение II въз основа на информация, предоставена от държавите-членки.

2. Без да се засягат правата и задълженията на държавите-членки съгласно Устава на Обединените нации, Комисията поддържа всички необходими контакти с Комитета по санкции с цел ефективното прилагане на настоящия регламент.

Член 10

Държавите-членки постановяват правилата относно наказания, приложими при нарушения на разпоредбите на настоящия регламент, и предприемат всички необходими мерки, за да гарантират тяхното изпълнение. Постановените санкции трябва да са ефективни, съразмерни и възпиращи.

Държавите-членки нотифицарат Комисията за тези правила незабавно след влизането в сила на настоящия регламент, както и за всички последващи промени.

Член 11

Настоящият регламент се прилага:

а) на територията на Общността, включително нейното въздушно пространство;

б) на борда на въздухоплавателно средство или друг съд под юрисдикцията на държава-членка;

в) по отношение на всяко лице във или извън територията на Общността, което е гражданин на държава-членка;

г) по отношение на всяко юридическо лице, група или организация, зарегистрирани или учредени съгласно законите на дадена държава-членка;

д) по отношение на всяко юридическо лице, организация или орган, които извършват дейност в рамките на Общността.

Член 12

Настоящият регламент влиза в сила в деня след публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави-членки.

▼M9









ПРИЛОЖЕНИЕ I

Списък на физическите и юридическите лица, образуванията и органите, посочени в член 2:

А. Физически лица

(1) Frank Kakolele Bwambale (известен още като а) Frank Kakorere, б) Frank Kakorere Bwambale). Друга информация: Напуснал CNDP през януари 2008 г. От декември 2008 г. пребивава в Киншаса, ДРК. Дата на определянето, посочена в член 5, параграф 1, буква б): 10.11.2005 г.

(2) Jérôme Kakwavu Bukande (известен още като а) Jérôme Kakwavu, б) командир Jérôme). Титла: генерал. Гражданство: Конго. Друга информация: От юни 2010 г. е арестуван и в момента е задържан в централния затвор в Киншаса. Дата на определянето, посочена в член 5, параграф 1, буква б): 10.11.2005 г.

(3) Gaston Iyamuremye (известен още като: a) Rumuli, б) Byiringiro Victor Rumuli, в) Victor Rumuri, г) Michel Byiringiro). Дата на раждане: 1948 г. Място на раждане: a) Musanze District (Северна провинция), Руанда, б) Ruhengeri, Руанда. Титла: бригаден генерал. Длъжност: втори заместник-председател на FDLR. Друга информация: a) Настоящо местоположение: Kibua, Северно Киву, Демократична република Конго, б) Алтернативно настоящо местоположение: Aru, ДРК. в) Според различни източници, включително групата от експерти към Комитета по санкциите към Съвета за сигурност на ООН, Gaston Iyamuremye е вторият заместник-председател на FDLR и се смята за основен военен и политически лидер на FDLR, г) Gaston Iyamuremye е управлявал службата на Ignace Murwanashyaka (председател на FDLR) в Kibua, ДРК, до декември 2009 г. Дата на определянето, посочена в член 5, параграф 1, буква б): [дата на публикуване].

(4) Germain Katanga. Гражданство: Конго. Друга информация: Предаден от правителството на ДР Конго на Международния наказателен съд (МНС) на 18.10.2007 г. Дата на определянето, посочена в член 5, параграф 1, буква б): 10.11.2005 г.

(5) Thomas Lubanga. Място на раждане: Ituri, ДРК. Гражданство: Конго. Друга информация: Предаден на 17.3.2006 г. на МНС от властите на Конго. Дата на определянето, посочена в член 5, параграф 1, буква б): 10.11.2005 г.

(6) Khawa Panga Mandro (известен още като а) Kawa Panga, б) Kawa Panga Mandro, в) Kawa Mandro, г) Yves Andoul Karim, д) Chief Kahwa, е) Kawa, ж) Mandro Panga Kahwa, з) Yves Khawa Panga Mandro). Дата на раждане: 20.8.1973 г. Място на раждане: Bunia, ДРК. Гражданство: Конго. Друга информация: Арестуван от властите на Конго през октомври 2005 г., оправдан от Апелативния съд в Кизангани, по-късно прехвърлен на съдебните органи в Киншаса във връзка с нови обвинения. Дата на определянето, посочена в член 5, параграф 1, буква б): 10.11.2005 г.

(7) Callixte Mbarushimana. Дата на раждане: 24.7.1963 г. Място на раждане: Ndusu/Ruhengeri, Северна провинция, Руанда. Гражданство: Руанда. Друга информация: Настоящо местоположение: Париж или Тие, Франция. Дата на определянето, посочена в член 5, параграф 1, буква б): 21.3.2009 г.

(8) Iruta Douglas Mpamo (известен още като а) Mpano, б) Douglas Iruta Mpamo). Адрес: Bld Kanyamuhanga 52, Goma, ДРК. Дата на раждане: a) 28.12.1965 г., б) 29.12.1965 г. Място на раждане: а) Bashali, Masisi, ДРК (отнася се за дата на раждане a)), б) Goma, ДРК (отнася се за дата на раждане б)). Гражданство: Конго. Друга информация: Базиран в Goma, ДРК, и Gisenyi, Руанда. Дата на определянето, посочена в член 5, параграф 1, буква б): 10.11.2005 г.

(9) Sylvestre Mudacumura (известен още като a) Radja, б) Mupenzi Bernard, в) генерал-майор Mupenzi, г) генерал Mudacumura). Гражданство: Руанда. Друга информация: Към ноември 2009 г. продължава да служи като военен командир на FDLR-FOCA. Базиран в Kibua, територия Masisi, ДРК. Дата на определянето, посочена в член 5, параграф 1, буква б): 10.11.2005 г.

(10) Leodomir Mugaragu (известен още като: a) Manzi Leon, б) Leo Manzi). Дата на раждане: a) 1954 г., б) 1953 г. Място на раждане: a) Kigali, Руанда, б) Rushashi (Северна провинция), Руанда. Титла: бригаден генерал. Длъжност: Началник-щаб на FDLR/FOCA. Друга информация: a) Според обществено достъпни източници и официални данни Leodomir Mugaragu е началник-щаб на Въоръжените сили Abucunguzi/Въоръжени сили за освобождение на Руанда (FOCA), въоръженото крило на FDLR, б) Според официални данни Mugaragu е висш офицер по планирането на военните операции на FDLR в източната част на ДРК. Дата на определянето, посочена в член 5, параграф 1, буква б): [дата на публикуване].

(11) Leopold Mujyambere (известен още като a) Musenyeri, б) Achille, в) Frere Petrus Ibrahim. Титла: Полковник. Дата на раждане: a) 17.3.1962 г., б) 1966 г. (приблизително). Място на раждане: Kigali, Руанда. Гражданство: Руанда. Друга информация: Настоящо местоположение: Mwenga, Южно Киву, ДРК. Дата на определянето, посочена в член 5, параграф 1, буква б): 21.3.2009 г.

(12) Ignace Murwanashyaka (известен още като Ignace). Титла: доктор. Дата на раждане: 14.5.1963 г. Място на раждане: a) Butera, Руанда; б) Ngoma, Butare, Руанда. Гражданство: Руанда. Друга информация: Пребивава в Германия. Към ноември 2009 г. все още е смятан за председател на политическия клон на FDLR-FOCA и върховен главнокомандващ на въоръжените сили на FDLR. Арестуван от германската федерална полиция на 17 ноември 2009 г. Дата на определянето, посочена в член 5, параграф 1, буква б): 10.11.2005 г.

(13) Straton Musoni (известен също като I.O. Musoni). Дата на раждане: a) 6.4.1961 г., б) 4.6.1961 г. Място на раждане: Mugambazi, Kigali, Руанда. Друга информация: a) Руандски паспорт, изтекъл на 10.9.2004 г., б) Пребивава в Neuffen, Германия, в) Към ноември 2009 г. все още е смятан за първи заместник-председател на политическия клон на FDLR-FOCA и председател на военното главнокомандване на FDLR, г) Арестуван от германската федерална полиция на 17 ноември 2009 г. Дата на определянето, посочена в член 5, параграф 1, буква б): 13.4.2007 г.

(14) Jules Mutebutsi (известен още като a) Jules Mutebusi, б) Jules Mutebuzi, в) полковник Mutebutsi). Място на раждане: Южно Киву, ДР Конго. Гражданство: Конго. Друга информация: Арестуван от властите на Руанда през декември 2007 г. Има информация, че в момента е „задържан“. Дата на определянето, посочена в член 5, параграф 1, буква б): 10.11.2005 г.

(15) Mathieu Chui Ngudjolo (известен още като Cui Ngudjolo). Друга информация: Известен като „полковник“ или „генерал“. Предаден от правителството на ДР Конго на Международния наказателен съд на 7 февруари 2008 г. Дата на определянето, посочена в член 5, параграф 1, буква б): 10.11.2005 г.

(16) Floribert Ngabu Njabu (известен още като a) Floribert Njabu, б) Floribert Ndjabu, в) Floribert Ngabu, г) Ndjabu). Друга информация: Арестуван и поставен под домашен арест в Киншаса от март 2005 г. Дата на определянето, посочена в член 5, параграф 1, буква б): 10.11.2005 г.

(17) Laurent Nkunda (известен още като a) Laurent Nkunda Bwatare, б) Laurent Nkundabatware, в) Laurent Nkunda Mahoro Batware, г) Laurent Nkunda Batware, д) генерал Nkunda, е) Nkunda Mihigo Laurent). Дата на раждане: a) 6.2.1967 г., б) 2.2.1967 г. Място на раждане: Северно Киву/Rutshuru, ДРК (отнася се за дата на раждане a)). Гражданство: Конго. Друга информация: a) Известен като „Chairman“ и „Papa Six“, б) Арестуван на територията на Руанда през януари 2009 г. и впоследствие заместен като командир на CNDP в Северно Киву. Към ноември 2009 г. той упражнява известен контрол над CNDP и международната му мрежа. Дата на определянето, посочена в член 5, параграф 1, буква б): 10.11.2005 г.

(18) Félicien Nsanzubukire (известен също като Fred Irakeza). Дата на раждане: 1967 г. Място на раждане: Murama, Kinyinya, Rubungo, Kigali, Руанда. Друга информация: a) Настоящо местоположение: районът на Uvira-Sange, територия Uvira, провинция Южно Киву, ДРК, б) Според различни източници Félicien Nsanzubukire е първи батальонен командир на FDLR. Félicien Nsanzubukire е член на FDLR най-малко от 1994 г. и действа в Източна ДРК от октомври 1998 г. Групата от експерти към Комитета по санкциите към Съвета за сигурност на ООН докладва, че Félicien Nsanzubukire е контролирал и координирал трафика на амуниции и оръжия най-малко от ноември 2008 г. до април 2009 г. от Обединена република Танзания през езерото Танганайка до единици на FDLR, разположени в районите Uvira и Fizi на Южно Киву. Дата на определянето, посочена в член 5, параграф 1, буква б): [дата на публикуване].

(19) Pacifique Ntawunguka (известен още като a) полковник Omega, б) Nzeri, в) Israel, г) Pacifique Ntawungula). Титла: Полковник. Дата на раждане: a) 1.1.1964 г., б) 1964 г. (приблизително). Място на раждане: Gaseke, провинция Gisenyi, Руанда. Гражданство: Руанда. Друга информация: а) Настоящо местоположение: Peti, Walikale – граница Masisis, ДРК, б) Получил военно обучение в Египет. Дата на определянето, посочена в член 5, параграф 1, буква б): 21.3.2009 г.

(20) James Nyakuni. Гражданство: Уганда. Дата на определянето, посочена в член 5, параграф 1, буква б): 10.11.2005 г.

(21) Stanislas Nzeyimana (известен още като a) Deogratias Bigaruka Izabayo, б) Bigaruka, в) Bigurura, г) Izabayo Deo, д) Jules Mateso Mlamba). Дата на раждане: a) 1.1.1966 г., б) 1967 г. (приблизително), в) 28.8.1966 г. Място на раждане: Mugusa (Butare), Руанда. Гражданство: Руанда. Друга информация: a) Към ноември 2009 г. е признат за генерал-майор Stanislas Nzeyimana, заместник-комаднващ на FDLR, б) Настоящо местоположение: Kalonge, Masisi, Северно Киву, ДРК, или Kibua, ДРК. Дата на определянето, посочена в член 5, параграф 1, буква б): 21.3.2009 г.

(22) Dieudonné Ozia Mazio (известен още като a) Ozia Mazio, б) Omari, в) г-н Omari). Дата на раждане: 6.6.1949 г. Място на раждане: Ariwara, ДРК. Гражданство: Конго. Друга информация: Починал в Ariwara на 23 септември 2008 г. Дата на определянето, посочена в член 5, параграф 1, буква б): 10.11.2005 г.

(23) Bosco Taganda (известен още като а) Bosco Ntaganda, б) Bosco Ntagenda, в) генерал Taganda). Гражданство: Конго. Друга информация: a) Известен като „Terminator“ и „Major“, б) Пребиваващ в Bunagana и Rutshuru, в) Фактически е военен ръководител на de CNDP след арестуването на генерал Laurent Nkunda през януари 2009 г. Бивш началник-щаб на CNDP. Пребиваващ в Bunagana и Rutshuru. г) От назначаването му като фактически военен ръководител на CNDP през януари 2009 г. той е инструктиран да управлява интеграцията в FARDC и е назначен за заместник оперативен командир на Kimia II, въпреки че това официално се отрича от FARDC. Дата на определянето, посочена в член 5, параграф 1, буква б): 10.11.2005 г.

(24) Innocent Zimurinda. Титла: лейтенант полковник. Дата на раждане: a) 1.9.1972 г., б) 1975 г. Място на раждане: Ngungu, територия Masisi, провинция Северно Киву, ДРК. Друга информация a) Настоящо местоположение: територия Masisi, провинция Северно Киву, ДРК, б) Според обществено достъпни източници и официални данни лейтенант полковник Innocent Zimurinda е бил офицер в Congrès National pour la Défense du Peuple (CNDP – Национален конгрес за народна защита), който бе интегриран във Въоръжените сили на Демократична република Конго (FARDC) в началото на 2009 г. Според различни източници той е давал заповеди, довели до избиването на над 100 руандски бежанци по време на военната операция през април 2009 г. в зоната Shalio, и е участвал в операцията на CNDP през ноември 2008 г., довела до избиването на 89 цивилни граждани в региона на Kiwanji. През март 2010 г. 51 групи за защита на човешките права, работещи в Източна ДРК, публикуваха онлайн жалба, според която той е отговорен за множество нарушения на човешките права от февруари 2007 г. до август 2007 г., включващи убийства на много цивилни и изнасилвания на много жени и момичета. Според групата от експерти към Комитета по санкциите към Съвета за сигурност на ООН той е отговорен пряко и в качеството си на ръководител за наемането и използването на деца във войските под свое командване, а на 29 август 2009 г. той е отказал да освободи три деца от своето командване в Kalehe. Според изявление от 21 май 2010 г. на Специалния представител на Генералния секретар на ООН за децата и въоръжените конфликти той е участвал в своеволната екзекуция на деца войници, включително по време на операцията Kimia II, и е отказал достъп на мисията на ООН в ДРК (MONUC), когато мисията е поискала да направи проверка на военните части за участие на непълнолетни лица в тях. Дата на определянето, посочена в член 5, параграф 1, буква б): [дата на публикуване].

Б. Юридически лица, образувания и организации

(1) Butembo Airlines (BAL). Адрес: Бутембо, ДРК. Друга информация: От декември 2008 г. BAL вече не притежава лиценз за въздухоплаване в ДР Конго. Дата на определянето, посочена в член 5, параграф 1, буква б): 13.4.2007 г.

(2) Congocom Trading House. Адрес: Бутембо, ДРК. Телефон: +253 (0) 99 983 784. Друга информация: Предприятие за търговия със злато в Butembo. Дата на определянето, посочена в член 5, параграф 1, буква б): 13.4.2007 г.

(3) Compagnie Aérienne des Grands Lacs (CAGL), (или още Great Lakes Business Company (GLBC)). Адрес: a) CAGL: Avenue President Mobutu, Goma, (CAGL има офис и в Gisenyi, Руанда); б) GLBC: PO Box 315, Goma, DRC (GLBC има офис също и в Gisenyi, Rwanda). Дата на определянето, посочена в член 5, параграф 1, буква б): 13.4.2007 г.

(4) Machanga Ltd. Адрес: Kampala, Уганда. Друга информация: Компания за износ на злато в Kampala (директори: г-н Rajendra Kumar Vaya и г-н Hirendra M. Vaya). Дата на определянето, посочена в член 5, параграф 1, буква б): 13.4.2007 г.

(5) Tous Pour la Paix et le Développement (TPD). Адрес: Goma, Северно Киву, ДРК. Друга информация: TPD е неправителствена организация. Към декември 2008 г. TPD все още е съществувала и е имала офиси в няколко града на териториите Masisi и Rutshuru, но нейните дейности почти са прекратени. Дата на определянето, посочена в член 5, параграф 1, буква б): 10.11.2005 г.

(6) Uganda Commercial Impex (UCI) Ltd. Адрес: a) Kajoka Street, Kisemente, Kampala, Uganda, б) PO Box 22709, Kampala, Uganda. Друга информация: Компания за износ на злато в Kampala (директори: г-н Kunal Lodhia и г-н J.V. Lodhia). Дата на определянето, посочена в член 5, параграф 1, буква б): 13.4.2007 г.

▼B









ПРИЛОЖЕНИЕ II

Списък на компетентните органи, посочени в членове 3, 4, 5, и 6

БЕЛГИЯ

Federale Overheidsdienst Financiën

Thesaurie

Kunstlaan 30

B-1040 Brussel

Fax: 00 32 2 233 74 65

E-mail: Quesfinvragen.tf@minfin.fed.be

Service Public Fédéral des Finances

Trésorerie

30 Avenue des Arts

B-1040 Bruxelles

Fax: 00 32 2 233 74 65

E-mail: Quesfinvragen.tf@minfin.fed.be

▼M3

БЪЛГАРИЯ

Министерство на финансите

ул. „Г.С. Раковски“ № 102

София 1000

Тел: (359-2) 985 91

Факс: (359-2) 988 1207

Е-mail: feedback@minfin.bg

Ministry of Finance

102 „G.S. Rakovsky“ street

Sofia 1000

Tel.: (359-2) 985 91

Fax: (359-2) 988 1207

E-mail: feedback@minfin.bg

▼B

ЧЕШКА РЕПУБЛИКА

Ministerstvo financí

Finanční analytický útvar

P.O. BOX 675

Jindřišská 14111 21 Praha

1

Tel.: + 420 2 5704 4501

Fax: + 420 2 5704 4502

Ministerstvo zahraničních věcí

Odbor společné zahraniční a bezpečnostní politiky EU

Loretánské nám. 5

118 00 Praha 1

Tel.: + 420 2 2418 2987

Fax: + 420 2 2418 4080

ДАНИЯ

Erhvervs- og Byggestyrelsen

Langelinie Allé 17

DK-2100 København K

Tlf. (45) 35 46 62 81

Fax (45) 35 46 62 03

Udenrigsministeriet

Asiatisk Plads 2

DK-1448 København K

Tlf. (45) 33 92 00 00

Fax (45) 32 54 05 33

Justitsministeriet

Slotholmsgade 10

DK-1216 København K

Tlf. (45) 33 92 33 40

Fax (45) 33 93 35 10

ГЕРМАНИЯ

Относно замразяване на средства:

Deutsche Bundesbank

Servicezentrum Finanzsanktionen

Postfach

D-80281 München

Tel. (49) 89 28 89 38 00

Fax (49) 89 35 01 63 38 00

Относно техническа помощ:

Bundesamt für Wirtschaft und Ausfuhrkontrolle (BAFA)

Frankfurter Straße 29—35

D-65760 Eschborn

Tel. (49) 61 96 908-0

Fax (49) 61 96 908-800

ЕСТОНИЯ

Eesti Välisministeerium

Islandi väljak 1

15049 Tallinn

Tel.: + 372 6317 100

Faks: + 372 6317 199

Finantsinspektsioon

Sakala 4

15030 Tallinn

Tel.: + 372 6680 500

Faks: + 372 6680 501

ГЪРЦИЯ

A. Замразяване на активи

Ministry of Economy and Finance

General Directory of Economic Policy

Address: 5 Nikis Str.

10 563 Athens — Greece

Tel.: + 30 210 3332786

Fax: + 30 210 3332810

Α. Δέσμευση κεφαλαίων

Υπουργείο Οικονομίας και Οικονομικών

Γενική Δ/νση Οικονομικής Πολιτικής

Δ/νση: Νίκης 5

10 563 Αθήνα

Τηλ.: + 30 210 3332786

Φαξ: + 30 210 3332810

Б. Ограничения на вноса и износа

Ministry of Economy and Finance

General Directorate for Policy Planning and Management

Address Kornaroy Str.

10 563 Athens

Tel.: + 30 210 3286401-3

Fax: + 30 210 3286404

Β. Περιορισμοί εισαγωγών — εξαγωγών

Υπουργείο Οικονομίας και Οικονομικών

Γενική Δ/νση Σχεδιασμού και Διαχείρισης Πολιτικής

Δ/νση: Κορνάρου 1

Τ.Κ. 10 563 Αθήνα — Ελλάς

Τηλ.: + 30 210 3286401-3

Φαξ: + 30 210 3286404

ИСПАНИЯ

Dirección General del Tesoro y Política Financiera

Subdirección General de Inspección y Control de Movimientos de Capitales

Ministerio de Economía

Paseo del Prado, 6

E-28014 Madrid

Tel. (34) 912 09 95 11

Dirección General de Comercio e Inversiones

Subdirección General de Inversiones Exteriores

Ministerio de Industria, Comercio y Turismo

Paseo de la Castellana, 162

E-28046 Madrid

Tel. (34) 913 49 39 83

ФРАНЦИЯ

Ministère de l'économie, des finances et de l'industrie

Direction générale du Trésor et de la politique économique

Service des affaires multilatérales et du développement

Sous-direction Politique commerciale et investissements Service Services, Investissements et Propriété intellectuelle

139, rue du Bercy

75572 Paris Cedex 12

Tél.: (33) 1 44 87 72 85

Télécopieur: (33) 1 53 18 96 55

Ministère des affaires étrangères

Direction générale des affaires politiques et de sécurité

Direction des Nations unies et des organisations internationales

Sous-direction des affaires politiques

Tél.: (33) 1 43 17 59 68

Télécopieur (33) 1 43 17 46 91

Service de la politique étrangère et de sécurité commune

Tél.: (33) 1 43 17 45 16

Télécopieur: (33) 1 43 17 45 84

ИРЛАНДИЯ

United Nations Section

Department of Foreign Affairs

Iveagh House

79-80 Saint Stephen's Green

Dublin 2

Tel.: + 353 1 478 0822

Fax: + 353 1 408 2165

Central Bank and Financial Services Authority of Ireland

Financial Markets Department

Dame Street

Dublin 2

Tel.: + 353 1 671 6666

Fax: + 353 1 679 8882

ИТАЛИЯ

Ministero degli Affari Esteri

Piazzale della Farnesina, 1

I-00194 Roma

D.G.A.S. — Ufficio III

Tel. (39) 06 3691 8221

Fax. (39) 06 3691 5296

Ministero dell'Economia e delle Finanze

Dipartimento del Tesoro

Comitato di Sicurezza Finanziaria

Via XX Settembre, 97

I-00187 Roma

Tel. (39) 06 4761 3942

Fax. (39) 06 4761 3032

КИПЪР

Ministry of Commerce, Industry and Tourism

6 Andrea Araouzou

1421 Nicosia

Tel: + 357 22 86 71 00

Fax: + 357 22 31 60 71

Central Bank of Cyprus

80 Kennedy Avenue

1076 Nicosia

Tel: + 357 22 71 41 00

Fax: + 357 22 37 81 53

Ministry of Finance (Department of Customs)

M. Karaoli

1096 Nicosia

Tel: + 357 22 60 11 06

Fax: + 357 22 60 27 41/47

ЛАТВИЯ

Latvijas Republikas Prokuratūra

Noziedzīgi iegūtu līdzekļu legalizācijas novēršanas dienests

Kalpaka bulvāris 6

Rīga, LV 1801

Tālr. Nr. (371) 70144431

Fakss: (371) 7044804

E-pasts: gen@lrp.gov.lv

Latvijas Republikas Ārlietu ministrija

Brīvības iela 36

Rīga, LV 1395

Tālr. Nr. (371) 7016201

Fakss: (371) 7828121

E-pasts: mfa.cha@mfa.gov.lv

ЛИТВА

Security Policy

DepartmentMinistry of Foreign Affairs of the Republic of Lithuania

J. Tumo-Vaižganto 2

LT-01511 Vilnius

Lithuania

Tel. (370-5) 236 25 16

Faks. (370-5) 236 30 90

ЛЮКСЕМБУРГ

Ministère des Affaires étrangères et de l'Immigration

Direction des Relations économiques internationales

5, rue Notre-Dame

L-2240 Luxembourg

Tél.: (352) 478 2346

Fax: (352) 22 20 48

Ministère des Finances

3, rue de la Congrégation

L-1352 Luxembourg

Tél.: (352) 478 2712

Fax: (352) 47 52 41

УНГАРИЯ

Hungarian National Police Headquarters

Teve u. 4–6.

H-1139 Budapest

Hungary

Tel./fax: + 36-1-443-5554

Országos Rendőrfőkapitányság

1139 Budapest, Teve u. 4–6.

Magyarország

Tel./fax: + 36-1-443-5554

Ministry of Finance

József nádor tér. 2–4.

H-1051 Budapest

Hungary

Postbox: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Pénzügyminisztérium

1051 Budapest, József nádor tér. 2–4.

Magyarország

Postafiók: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Ministry of Economic Affairs and Transport (in view of Article 4)

Hungarian Trade Licencing Office

Margit krt.85.

H-1024 Budapest Hungary

Postbox: 1537 Pf.: 345

Tel.: + 36-1-336-7327

Gazdasági és Közlekedési Minisztérium – Kereskedelmi

Engedélyezési Hivatal

Margit krt.85.

H-1024 Budapest Magyarország

Postafiók: 1537 Pf.: 345

Tel.: + 36-1-336-7327

МАЛТА

Bord ta' Sorveljanza dwar is-Sanzjonijiet

Ministeru ta' l-Affarijiet Barranin

Palazzo Parisio

Triq il-Merkanti

Valletta CMR 02

Tel.: + 356 21 24 28 53

Fax: + 356 21 25 15 20

НИДЕРЛАНДИЯ

De minister van Financiën

De Directie Financiële Markten/Afdeling Integriteit

Postbus 20201

NL-2500 EE Den Haag

Tel.: 070-342 8997

Fax: 070-342 7984

АВСТРИЯ

Oesterreichische Nationalbank

Otto Wagner Platz 3

A-1090 Wien

Tel. (+ 43-1) 404 20-0

Fax (+ 43-1) 404 20-7399

ПОЛША

Main authority:

Ministry of Finance General Inspector of Financial Information (GIFF) ul. Świętokrzyska 12 00-916 Warsaw Poland Tel. (+ 48 22) 694 59 70 Fax. (+ 48 22) 694 54 50

Coordinating authority:

Ministry of Foreign Affairs Department of Law and Treaties Al. J. Ch. Szucha 23 00-580 Warsaw Poland Tel. (+ 48 22) 523 94 27 or 93 48 Fax. (+ 48 22) 523 83 29

ПОРТУГАЛИЯ

Ministério dos Negócios Estrangeiros

Direcção-Geral dos Assuntos Multilaterais

Largo do Rilvas

P-1350-179 Lisboa

Tel. (351) 21 394 67 02

Fax (351) 21 394 60 73

Ministério das Finanças

Direcção-Geral dos Assuntos Europeus e Relações Internacionais

Avenida Infante D. Henrique n.o 1, C, 2.o

P-1100 Lisboa

Tel. (351) 21 882 3390/8

Fax (351) 21 882 3399

▼M3

ROMANIA

Ministerul Afacerilor Externe

Aleea Alexandru, nr. 31

Sector 1, București

Tel: +40 21 319 2183

Fax: +40 21 319 2226

e-mail: cabinet@mae.ro

Ministerul Finanțelor Publice

Strada Apolodor nr. 17,

Sector 5, București

Tel: +40 21319 9743

Fax: +40 21312 1630

e-mail: cabinet.ministru@mfinante.ro

Ministerul Economiei și Comerțului

Calea Victoriei, nr. 152

Sector 1, București

Tel: +40 21 231 0262

Fax: +40 21 312 0513

▼B

СЛОВЕНИЯ

Ministry of Foreign Affairs

Prešernova 25

SI-1000 Ljubljana

Tel.: 00386 1 4782000

Faks: 00386 1 4782341

Ministry of the Economy

Kotnikova 5

SI-1000 Ljubljana

Tel.: 00386 1 4783311

Faks: 00386 1 4331031

Ministry of Defence

Kardeljeva pl. 25

SI-1000 Ljubljana

Tel.: 00386 1 4712211

Faks: 00386 1 4318164

СЛОВАКИЯ

Ministerstvo financií Slovenskej republiky

Štefanovičova 5

P.O. BOX 82

817 82 Bratislava

Tel.: 00421/2/5958 1111

Fax: 00421/2/5249 8042

Ministerstvo zahraničných vecí Slovenskej republiky

Hlboká cesta 2

83336 Bratislava

Tel: 00421/2/5978 1111

Fax: 00421/2/5978 3649

ФИНЛАНДИЯ

Ulkoasiainministeriö/Utrikesministeriet

PL/PB 176

FIN-00161 Helsinki/Helsingfors

P./Tfn (358-9) 16 00 5

Faksi/Fax (358-9) 16 05 57 07

ШВЕЦИЯ

Членове 3 и 4

Försäkringskassan

103 51 Stockholm

Tfn (46-8) 786 90 00

Fax (46-8) 411 27 89

Членове 5 и 6

Finansinspektionen

Box 6750

113 85 Stockholm

Tfn (46-8) 787 80 00

Fax (46-8) 24 13 35

ОБЕДИНЕНО КРАЛСТВО

HM Treasury

Financial Systems and International Standards

1, Horse Guards Road

London SW1A 2HQ

United Kingdom

Tel. + 44 (0) 20 7270 5977

Fax. + 44 (0) 20 7270 5430

Bank of England

Financial Sanctions Unit

Threadneedle Street

London EC2R 8AH

United Kingdom

Tel. + 44 (0) 20 7601 4768

Fax. + 44 (0) 20 7601 4309

ЕВРОПЕЙСКА ОБЩНОСТ

European Commission

DG External Relations

Directorate A: Common Foreign and Security Policy (CFSP) and European Security and Defence Policy (ESDP): Commission Coordination and contribution

Unit A 2: Legal and institutional matters, CFSP Joint Actions, Sanctions, Kimberley Process

Tel. (32-2) 295 55 85

Fax (32-2) 296 75 63